**Pokyny k začiatku školského roka 2021/2022**

**Výchovno-vzdelávací proces sa v školskom roku 2021/2022 bude riadiť podľa aktuálnych platných predpisov Úradu verejného zdravotníctva SR a Ministerstva školstva, vedy, výskumu a športu SR. Pre efektívnu komunikáciu so školou je potrebné využívať aplikáciu Edupage, cez ktorú budú zákonným zástupcom a žiakom posielané aktuálne pokyny a informácie počas celého školského roka.**

**Slávnostné otvorenie školského roka (2. 9. 2021)**

Príchod žiakov do školy bude 2. 9. 2021 (štvrtok) od 8:15. Slávnostné otvorenie školského roka bude bez prítomnosti rodičov a v triedach v čase od 8:30-9:30. Žiaci pri vstupe odovzdajú „Písomné vyhlásenie o bezpríznakovosti“. V tento deň nie je k dispozícii obed a ani poobedná ŠKD.

**Príchod na vyučovanie od 3. 9. 2021**

7:00 – 7:15 – vstup žiakov I. stupňa do budovy

7:15 – 7:25 – vstup žiakov II. stupňa do budovy

Prihlasovanie na obedy prebieha cez Edupage (od 30.8. 2021 do 2.9. 2021 do 10:00). Obedy pre prihlásených žiakov budú k dispozícii od 3.9. 2021.

Poobedná ŠKD pre prihlásené deti bude do 16:00 od 3.9. 2021.

Od 5. 9. 2021 bude aj ranná ŠKD pre prihlásených žiakov od 6:30 do 7:15 (vstup po zazvonení na vonkajší zvonček).

**Testovanie**

Aktuálne nie je potrebné na začiatku školského roka pri nástupe do školy absolvovať PCR či AG testovanie (okrem prípadov súvisiacim s návratom detí a rodičov zo zahraničia a v prípadoch nariadených RÚVZ). PCR kloktacie testovanie je dobrovoľné a pre tých, ktorí prejavili záujem. Sadu 25 AG samotestov preberie zákonný zástupca (bezplatne), ktorý prejavil záujem, po dodaní škole z Okresného úradu (spôsob distribúcie ešte spresníme).

**Rúška**

Žiaci a zamestnanci sa pohybujú v budove školy s rúškom na prekrytie horných dýchacích ciest (resp. s inou adekvátnou náhradou v zmysle nariadení ÚVZ SR).

**Stravovanie**

**Zdravotný stav žiakov**

Odporúča sa sledovať zdravotný stav detí a v prípade zdravotných príznakov (zvýšená teplota, nádcha, kašeľ, bolesť hrdla, atď.) použiť domáci test. V prípade pozitívneho výsledku testu zákonný zástupca informuje školu a ošetrujúceho lekára. Deti s príznakmi akéhokoľvek infekčného ochorenia nesmú vstupovať do školy. Bezkontaktné meranie teploty žiakov bude realizované v škole v podobe ranného filtra v závislosti od aktuálnej epidemiologickej situácie.

**Neprítomnosť žiaka na vyučovaní**

Zákonný zástupca môže žiaka ospravedlniť pri absencii maximálne 5 po sebe idúcich dní (aj viackrát za rok). Pri absencii nad 5 po sebe idúcich dní je potrebné doložiť potvrdenie od ošetrujúceho lekára. Pri absencii 3 a viac dní (vrátane víkendov a sviatkov) zákonný zástupca predkladá nové „Písomné vyhlásenie o bezpríznakovosti“.

**Organizácia vyučovania**

Predbežne ministerstvo školstva nepočíta s plošným uzatváraním škôl. Ak sa v triede vyskytne žiak s potvrdeným ochorením COVID-19, prerušuje sa prezenčné vyučovanie v tejto triede na 14 dní a žiaci tejto triedy prechádzajú na dištančný spôsob výučby. Informáciu o ochorení žiaka (COVID-19) je potrebné hlásiť škole.